Afg‘onistonning Qandahor viloyati hududida avtomobil minaga tushib portlab ketishi oqibatida «Tolibon» harakatining 10 nafar jangarisi halok bo‘ldi. Bu haqda mamlakat mudofaa vazirligiga asoslangan holda Khaama Press agentligi xabar tarqatdi. Hodisa 13 may kuni Nish tumanida ro‘y bergan, yo‘l chetiga ko‘milgan mina portlagan. Mudofaa vazirligi ma’lumotlariga ko‘ra, shu kuni Mayvand tumanida olib borilgan maxsus amaliyot oqibatida 6 jangari jarohatlangan va 2 kishi qo‘lga olingan.